Epilog Cinta Khirana

Epilog Cinta Khirana merupakan sebuah siri drama televisyen Malaysia 2013 arahan Azmi Hatta, dibintangi oleh Tasha Shilla dan Nazim Othman. Diadaptasi dari novel Mencari Jalan Ke Syurga karya Hasliza Ismail terbitan Kaki Novel. Siri ini bersiaran di Slot Samarinda TV3 dari 14 Mei 2013 hingga 25 Jun 2013 menggantikan Bangkitnya Seorang Perempuan.

Sinopsis
Satu kemalangan tragis telah meragut semua yang Khirana miliki; memorinya dan juga insan tercinta. Setelah dua tahun koma, dia bangkit semula lalu bertatih untuk memulakan hidup baharu dan berubah menjadi insan yang berbeza. 

Namun, kemunculan Shahrul Azwan telah memaksa Khirana berhadapan dengan dosa semalamnya. Kebencian dan dendam kesumat lelaki itu membuatkan Khirana berjuang untuk mengembalikan semula ingatannya. Bayangan hitam mula menghantui diri dan cuba untuk menyesatkan laluannya. Dugaan yang datang bertimpa-timpa hampir melemahkan imannya.

Di mata Shahrul Azwan, Khirana adalah seorang perempuan jalang yang telah menghancurkan maruah keluarganya. Hutang nyawa mesti dibalas dengan nyawa! Namun dia buntu apabila setiap kali menyakiti wanita itu, hatinya turut sama terluka. Keperibadian Khirana telah meruntuhkan tembok kebencian di dalam dirinya. Bila hati sudah tertawan, dia terpaksa memilih di antara keluarga dan cintanya. Walau jalan mana yang dipilih, kesudahannya pasti menuntut satu jiwa sebagai pertaruhan.

Shahrul yang pada mulanya mempunyai agenda untuk membalas dendam, tidak mampu menolak perasaan yang mula berputik kerana kebaikan dan keinsafan Khirana. Khirana berdepan dengan pelbagai dugaan bermula dengan kehilangan seorang kawan yang amat dikasihi sehinggalah dia hampir mati buat kali keduanya kerana dendam seorang isteri yang mengalami tekanan jiwa. Di saat Shahrul cuba mengecapi kebahagiaan bersama Khirana dan di saat Khirana mula mengingati semula sejarah silamnya, Khirana ditikam kerana dendam seorang isteri. Namun jodoh Khirana dan Shahrul masih utuh. Mereka akhirnya mengecapi bahagia di perantauan kerana Shahrul terpaksa melepaskan segala miliknya di Malaysia untuk menyelamatkan satu-satunya adik lelakinya.

Apakah yang telah dilakukan oleh adiknya dan apakah sejarah hitam yang telah Khirana lakukan sehingga nyawa mesti dibalas dengan nyawa? Siapakan yang membunuh kawan baik Khirana? dan siapa pula yang cuba membunuh Khirana untuk kali kedua?

Pelakon

Pelakon utama
 Tasha Shilla sebagai Khirana
 Nazim Othman sebagai Shahrul Azwan
 Aliff Aziz sebagai Shakir Ikhwan
 Fiza Halim sebagai Datin Zulaikha
 Ezzaty Abdullah sebagai Rozana
 Raja Ilya sebagai Eugene

Pelakon pembantu
 Arash Mohamad sebagai Dato Shamsul Ariffin
 Raja Ema sebagai Mak Lang Rabiah
 Wan Shades sebagai Pak Lang Daud
 Siti Safira Aina sebagai Ros Azura
 Hairi Safwan sebagai Luqman
 Maimunah Ahmad sebagai Mak Misah
 Azman Jantan sebagai Pak Majid
 Aishah Ilias sebagai Eva
 Ayda Jebat sebagai Farah Huda

Penampilan khas
 Zain Saidin sebagai Doktor

Muzik dan runut bunyi
 "Sebulatnya" - The Fabulous Cats
 "Maafkanlah Aku" - Iz Radzi
 "Salahkah Aku" - Fakhrul Razi
 Sebuah Detik - Aliff Aziz
 "Terluka" - Terry
 "Belum Pernah" - Terry
 "Izinkan Aku Menyanyi" - Terry

Rujukan

Pautan luar


Kategori:Drama Melayu 2013
Kategori:Rancangan TV3
Kategori:Drama adaptasi novel di Malaysia